als_Latn dik_Latn sag_Latn
(konica.al)- Në vitin 2002, Real Madrid fitonte për të 9-n herë trofeun e Champions League, ku njërin gol e shënoi Zinedine Zidane me gjysëm roveshate, që është një ndër golat më të bukura të historisë së futbollit. Asokohe ai deklaronte: Do të fitoj edhe titullin e 10-të, 11-të dhe të 12-të. Dhe në fakt i fitoi, të 10-n si ndihmëstrajner, ndërsa dy titujt e fundit radhazi si trajner i parë, si asnjë tjetër në historinë e këtij kompeticioni.
Zidane erdhi 512 ditë më parë në stolin e Real Madridit dhe është kthyer për të shkruar me shkronja të arta emrin e tij në historinë e klubit më të madh në botë. Në 17 muaj në këtë detyrë, ai ka shtuar pesë tituj, duke përfshirë edhe dy Champions. Krahasuar me dy prej trajnerëve më të suksesshëm në histori, Zizou përputhet me dy Champions, të cilët i ka fituar në 15 vjet Mourinho dhe Guardiola në 9 sezone.
Arritjet e Zidane në këtë sezon e bëjnë atë trajnerin më të mirë në këtë moment. Sezonin e kaluar, duke fituar Champions-in, nuk e ndihmoi që bota e futbollit ta njihte atë si “trajnerin më të mirë”. Këtë fat e pati Claudio Ranieri, që fitoi titullin në Angli me Leicester. Këtë herë, është pothuajse e pamundur për t’i shpëtuar ky çmim. Menaxhimi që Zidane i ka bërë skuadrës së Real Madridit ka qenë shembullor, është çelësi kryesor i suksesit të të bardhëve në këtë sezon.
Ai ka arritur të marrë maksimumin prej të gjithë lojtarëve, sepse i ka bërë të ndihen të rëndësishëm. Dhe kur ata janë aktivizuar, gjithmonë i janë përgjigjur pozitivisht. Përveç kësaj, ai ka arritur të bindë Cristiano Ronaldon se sa e rëndësishme ishte për të pushuar ndonjë ndeshje, për të qenë i plotë në fundin e sezonit. Rezultati është parë edhe në Cardiff. Champions mban inicialet e ZZ. Por nuk mbaron këtu, të tjerë trofe e presin përpara.
als_Latn als_Latn als_Latn als_Latn